Knuth Carl Henrik Becker
Store norske leksikon,Språk og litteratur,Litteratur i verden,Europa,Danmarks litteratur,Danmarks litteratur på 1900-tallet
Knuth Carl Henrik Becker var en dansk forfatter. Han debuterte som lyriker med satirisk brodd og harde sosiale skildringer i Digte (1916), etterfulgt av samlingene Silhuetter (1921–28) i 4 bind.
Becker slo først igjennom i 1932 med den store romanen Det daglige brød, en fortelling om en fattig og forfulgt gutts kamp for eksistensen. Fortsettelsen, Verden venter (1934) i 2 bind, legger handlingen til en oppdragelsesanstalt. Denne delvis selvbiografiske romanrekken, den største i sin art i dansk litteratur, går videre med Uroligt foraar (3 bind, 1938–39), Naar toget kører (2 bind, 1944), Marianne (1956) og den ufullførte Huset (1961). Han følger her den unge Kai Gøtsches vanskelige vei gjennom skiftende arbeidsmiljøer frem til militærinnkallelsen under første verdenskrig. Ved sin intense realisme er verket blitt et menneskelig og sosialt dokument av rang. I 1961 fikk Becker Det danske akademis første litteraturpris på 50 000 kr. Les mer i Store norske leksikon Danmarks litteratur litteratur roman lyrikk dansk Eksterne lenker Dansk Biografisk Leksikon: Knuth Becker